S

**Republika e Kosovës**

**Republika Kosova - Republic of Kosovo**

***Qeveria***

***Vlada - Government***

***Ministria e Integrimit Evropian***

***Ministarstvo Evropske Integracije - Ministry of European Integration***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Divizioni i Burimeve Njerëzore / Divizija za Ljudske Resurse / Human Resources**

Bazuar në nenin 12, paragrafi 4 të Ligjit Nr. 03/L -149 për Shërbimin Civil të Republikës së Kosovës dhe në Ligjin Nr. 04/L-077 për Marrëdhëniet e Detyrimeve, me qëllim të ofrimit të shërbimeve të veçanta, bën:

**Shpallje të Konkursit Publik për Marrëveshje për Shërbime të Veçanta**

|  |  |
| --- | --- |
| Emri i Institucionit: | **Ministria e Integrimit Evropian** |
| Njësia Organizative: | **Departamenti i Financave dhe Shërbimeve të Përgjithshme** |
| Titulli i punës: | **Zyrtar i Logjistikës 1** |
| Numri i referencës: | **02/2019/DFSHP/MIE** |
| Niveli i pagës: | **E negociuar** |
| Raporton te: | **Udhëheqësi i Divizionit të IT-së dhe Shërbimeve Logjistike** |
| Lloji i kontratës: | **Marrëveshje për Shërbime të Veçanta – (MSHV)** |
| Kohëzgjatja e kontratës: | **Gjashtë (6) muaj** |
| Orari i punës: | **I plotë** |
| Numri i ekzekutuesve: | **2 (dy)** |
| Vendi: | **Prishtinë** |

**Detyrat dhe përgjegjësitë:**

* ofron përkrahje zyrtarëve të Divizionit të Logjistikës;
* ofron përkrahje në organizimin e logjistikës lidhur me aktivitetet e ndryshme për ministrinë, si pajisja me kartela identifikuese përpilimi i listës së inventarit, shpërndarja e materialit arkivues brenda ministrisë,
* ofron mbështetje në përgatitjen e raporteve për inventarizimin e pajisjeve të MIE-së,
* mbështet zyrtarët e divizionit të logjistikes në organizimin e aktiviteteve me rendësi në procesin e integrimit Evropian dhe bënë monitorimin e tyre;
* ofron mbështetje në administrimin e të dhënave logjistike në kuadër të Divizionit të Logjistikës.

**Shkathtësitë e kërkuara:** (*Kualifikimet, përvojat si dhe aftësitë dhe shkathtësitë tjera që kërkohen për ketë vend të punës)*

* Diplomë universitare në shkenca shoqërore apo të ngjashme ose së paku një vit (1) përvoje pune;
* Njohuri në fushën e logjistikës apo administrim të të dhënave logjistike;
* Shkathtësi për të organizuar punën e vet dhe për të bashkëpunuar me stafin e nivelit administrativ;
* Shkathtësi hulumtuese, analitike, vlerësuese të informacionit;
* Aftësi për përmbushjen te detyrave dhe punëve nen presion;
* Shkathtësi kompjuterike në aplikacione të programeve (Word, Excel, Power Point Access).

**Kushtet e pjesëmarrjes në konkurs:**

Të drejtë aplikimi kanë të gjithë Qytetarët e Republikës së Kosovës të moshës madhore të cilët kanë zotësi të plotë për të vepruar, janë në posedim të drejtave civile dhe politike, kanë përgatitjen e nevojshme arsimore dhe aftësinë profesionale për kryerjen e detyrave dhe të cilët kanë aftësitë fizike që kërkohen për pozitën përkatëse.

**Aktet ligjore dhe nënligjore që e rregullojnë rekrutimin:**

Përzgjedhja bëhet në pajtim me nenin 12 paragrafi 4 të Ligjit Nr. 03/L-149 të Shërbimit Civil të Republikës së Kosovës, Ligjin Nr. 04/L-077, Për Marrëdhëniet e Detyrimeve. Në këtë konkurs zbatohet një procedurë e thjeshtësuar e rekrutimit.

**Procedurat e konkurrimit:**

Procedura e konkurrimit është e hapur për kandidatët e jashtëm.

**Paraqitja e kërkesave:**

Marrja dhe dorëzimi i aplikacioneve: Ministria e Integrimit Evropian/Divizioni për Burime Njerëzore, zyra nr. 909 kati X, ndërtesa e qeverisë,” Sheshi Nëna Terezë”, Prishtinë, ose mund të shkarkohen në ueb-faqen <http://www.mei-ks.net/>

Për informata më të hollësishme mund të kontaktoni Divizionin e Burimeve Njerëzore në Tel. 038 200 27 062, prej orës 8:00 – 16:00.

Konkursi mbetet i hapur 8 ditë kalendarike, nga dita e publikimit, që nga data: **05.02.2019** deri më **12. 02.2019**,që konsiderohet dita e fundit e mbylljes së konkursit**.**

Aplikacionet e dërguara me postë, të cilat mbajnë vulën postare mbi dërgesën e bërë ditën e fundit të afatit për aplikim, do të konsiderohen të vlefshme dhe do të merren në shqyrtim nëse arrijnë brenda 2 ditësh; aplikacionet që arrijnë pas këtij afati dhe aplikacionet e mangëta refuzohen.

Aplikacionit i bashkëngjiten kopjet e dokumentacionit për kualifikimin, përvojën dhe dokumentacionet e tjera të nevojshme që kërkon vendi i punës, për të cilin konkurrohet.

Aplikacionet e dorëzuara nuk kthehen!

Kandidatët e përzgjedhur në listën e ngushtë do të ftohen në intervistë nëpërmjet telefonit. Ministria e Integrimit Evropian, mirëpret aplikacionet nga të gjithë personat e gjinisë mashkullore dhe femërore, nga të gjitha komunitetet.